  Наталия Сильвестрова Сарапул ёросысь Сигаево черкогуртын «Спектр» лулчеберетъя ёрос центрын выль кинозал усьтозы. Сое лэсьтон понна асьме кунысь кинематографлы мерлыко но экономика юрттэт сётонъя фондысь 9 миллион манет висъязы. Ужъёсты толсурозь йылпумъяны малпало. Со сярысь элькун тӧролэн но кивалтэтлэн пресс-службаез ивортӥз. Али смета дасяло. Бӧрысь центрысь учкон залэз выльдозы, выль креслоос но тӥрлык пуктозы. « Милым лулчеберетъя центрамы трос ёрос ужрадъёс ортчо. Черкогуртмы ӝог будэ но азинске. Татын куать сюрслэсь трос адями улэ. Милям бадӟым школамы, куинь нылпи садмы, политехнической колледжмы вань. Сои нми оскиськом, егитъёс, семьяос нылпиосыныз шумпотыса ветлозы кинозаламы » Татьяна Сентякова, «Спектр» лулчеберетъя ёрос центрлэн кивалтӥсез Али Сигаевоын кинозалзы ӧвӧл, чергогуртын улӥсьёслы кино учкыны Сарапулэ яке мукет каръёсы ветло. Туннэ нуналлы Удмурттиын 18 кинозал ужа. Тегъёс: кинотеатр Лулчеберет Сарапул Удмуртия  